钦定古今图书集成/理学汇编/学行典/第210卷 > 林登
## 钦定古今图书集成/理学汇编/学行典/第210卷 > 林登

按《太平县志》：林登，字大登，号中冈。父世博，早世，登年
甫十三，母陈氏孀居，弟妹幼藐，登勤奉不离膝下。读
书遇古孝友事，辄感泣自励。比长，家益窘，惟以子职
之莫供是惧，积赀以安厝厥考，治寝室，朔望拜奠，弟
婚妹嫁，曲尽母心，以善继先志。母逮八旬，足微疾，恶
卑湿，因筑楼致养，颜曰春晖。时登年六旬有三，寝膳”
问视无闲晨夕者。复阅一十七载，虽其子若孙皆象
贤能代养，而断不与己有倦容。邑侯唐映旌其门曰
“节孝。”赵大佐、叶良储辈更为“《萱棠丽日之图》以扬厉
之。盖备叙其子母兄弟之和顺，而且得时以善养云。
年八十二，子子蛟、孙之干。